दूरदर्शन के 25 चैनल दिखाना अनिवार्य
केबलऑपरेटरों को अब दूरदर्शन के 25 चैनल को दिखाना अनिवार्य होगा। 31 दिसंबर तक केंद्र सरकार के द्वारा प्रस्तावित केबल ऑपरेटर के द्वारा सेट टॉप बॉक्स लगाने के निर्देश के आलोक में मंगलवार को समाहरणालय सभागार में अपर उपायुक्त जयकिशोर प्रसाद की अध्यक्षता में ऑपरेटरों के साथ बैठक हुई। शहरी क्षेत्र के लिए केबल डिजिटलाइजेशन के कार्यक्रम के तहत सभी ऑपरेटरों को सेट टॉप बॉक्स लगाने का निर्देश दिया गया है। बैठक में चाईबासा चक्रधरपुर नप क्षेत्र के केबल ऑपरेटरों से उपभोक्ताओं की संख्या के साथ की जानकारी भी ली गई। इसके साथ ही कितने सेट टॉप बॉक्स अब तक लगाए गए हैं इसकी भी जानकारी मांगी। ऑपरेटरों से कितने बॉक्स की जरूरत है और कितने लगाए जा चुके हैं इसकी जानकारी के साथ ही ऑपरेटर वार उपभोक्ताओं की संख्या भी उपलब्ध कराने के लिए कहा गया। केबल का डिजिटलाइजेशन से संबंधित जागरूकता के लिए केबल टीवी, हैंडबिल, पोस्टर आदि के माध्यम से प्रचार -प्रसार करने के लिए भी निर्देश दिया गया।
बैठक में सीकेपी एसडीओ नंद किशोर गुप्ता, सदर एसडीओ राकेश कुमार दुबे, जिला जनसंपर्क पदाधिकारी पल्टू महतो, जिला सूचना विज्ञान पदाधिकारी सुशील कुमार, चक्रधरपुर नप के कार्यपालक पदाधिकारी पीके सिंह, पोस्ट मास्टर एएच अंसारी, केबल ऑपरेटरों में बिमलेंदु चक्रवर्ती, निशांत पुष्पराज, घनश्याम प्रसाद, एस खान, मोहम्मद मकसूद, जयंत कुमार, दीपक सिंह मौजूद थे।
ये होगा लाभ
केबलका इस्तेमाल कितने लोगों के द्वारा किया जा रहा है। इसकी जानकारी सीधे विभाग के पास होगी। किसी भी तरह की समस्या के उत्पन्न होने पर सरकारी स्तर पर उसका समाधान किया जा सकेगा। सरकार की योजनाओं का प्रचार -प्रसार किया जा सकेगा। लोगों को बेहतर स्पष्ट तस्वीर टीवी पर देखने को मिलेगी।
जिला में 14 केबल ऑपरेटर
चाईबासाचक्रधरपुर के शहरी क्षेत्र में 14 केबल ऑपरेटरों के द्वारा केबल उपलब्ध कराया जाता है। चक्रधरपुर के ऑपरेटरों ने बताया कि वहां पर 4 हजार 800 उपभोक्ता हैं। इनके लिए अब तक 1250 सेट टॉप बॉक्स लगाया गया है जबकि 5 हजार सेट टॉप बॉक्स के लिए डिमांड भेजी गई है। चाईबासा के केबल ऑपरेटरों ने बताया कि शहर में अब तक डिजिटल सिग्नल की कनेक्टिविटी बहाल नहीं हो पाई है। सेटटॉप बाक्स लगाने की प्रक्रिया शुरू नहीं की जा सकी है।
केबल ऑपेरटरों के साथ बैठक करते अपर उपायुक्त अन्य।
hin_Deva hin_Deva bho_Deva hin_Deva hin_Deva bho_Deva hin_Deva hin_Deva